text: Trafikken er lammet i Sønderborg
  11 juni 2019 kl. 13.51
  Fire timer før koncerten med først Def Leppard og Bon Jovi er Sønderborg nærmest lammet af gæster.
  Det kræver stor tålmodighed, at komme frem til koncerten med Def Leppard og Bon Jovi.
  25.000 har købt billet, og de er nu alle på vej mod koncertpladsen lige nord for Sønderborg på Kær Vestermark.
  Efter planen går opvarmningsbandtet Def Leppard på kl. 19:00 og Bon Jovi kl. 21:00. Men allerede kl. 14:30 var der opstået trafikkaos i Sønderborg.
  Sønderborg Kommune og Vejdirektoratet har derfor opfordret gæsterne til at droppe deres GPS-vejviser og kun følge kommunens gule skilte.
  Syd- og Sønderjyllands Politi har varslet på Twitter, at de vil være klar med fotovognen på motorvejen ved Sønderborg.
  Se her hvordan du skal køre, hvis du skal til koncert eller igennem Sønderborg.
  Trafikproblemerne rammer især trafikanterne der ikke skal til koncert, men blot køre igennem byen, skriver brugere på Facebook.
  Vi beder borgere fra Jylland, der skal til Bon Jovi-koncerten om at følge skiltningen -  og dermed benytte Alssundbroen - ind til de når til parkeringsområdet. Lokale Sønderborg-borgere beder vi benytte Kong Christian den X&#39;s Bro. Det skulle få trafikken til glide #politidk
  
  
  
  
  
  